**Madocsa Önkormányzata Képviselő-testületének**

**8/2015. (XII. 14.) önkormányzati rendelete**

**a hulladékkal kapcsolatos tevékenységekről, továbbá a hulladékgazdálkodási**

**közszolgáltatásról szóló 7/2014. (VI.2.) önkormányzati rendelet módosításáról**

Madocsa Önkormányzata Képviselő-testülete a hulladékról szóló 2012. évi CLXXXV. törvény 35. §, a 39. § (2) és (5) bekezdésében és a 88. § (4) bekezdésében kapott felhatalmazás alapján, az Alaptörvény 32. cikk (1) bekezdésében a) pontjában, továbbá a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva, a Paks és Környéke Hulladékgazdálkodási Önkormányzati Társulás véleményének kikérésével, a következőket rendeli el:

**1. §**

A hulladékkal kapcsolatos tevékenységekről, továbbá a hulladékgazdálkodási közszolgáltatásról szóló 7/2014. (VI.2.) önkormányzati rendelet (a továbbiakban: Ör.) 5. § (1) bekezdése helyébe a következő rendelkezés lép:

*„(1) A hulladékgazdálkodási közszolgáltatás körében az alábbi szabványos hulladékgyűjtő edények használhatók, melyekben az elhelyezhető hulladék maximális súlya:*

*a) 60 literes gyűjtőedény esetén 12 kg*

*b) 80 literes gyűjtőedény esetén 16 kg*

*c) 110 / 120 literes gyűjtőedény esetén 24 kg,*

*d) 1100 literes gyűjtőedény esetén 220 kg,*

*e) 4 m3-es gyűjtőedény esetében 800 kg”*

**2. §**

Az Ör. 5. § (2) bekezdése helyébe a következő rendelkezés lép:

*„(2) A hulladékgyűjtő edény minimális űrtartalmát és darabszámát a keletkező hulladék mennyisége és az ürítési gyakoriság alapján a Közszolgáltató határozza meg az alábbi szabályok szerint:*

*a) fő szabályként ingatlanonként minimum 110 literes hulladékgyűjtő edény,*

*b) természetes személy ingatlanhasználó esetében, ha az ingatlant életvitelszerűen használók száma nem haladja meg az 1 főt, ingatlanonként 60 literes hulladékgyűjtő edény,*

*c) természetes személy ingatlanhasználó esetében – a d) pontban meghatározott kivétellel – ingatlanonként 80 literes hulladékgyűjtő edény*

*d) természetes személy ingatlanhasználó esetén, ha az ingatlant életvitelszerűen használók száma eléri vagy meghaladja a 3 főt, ingatlanonként 110 literes hulladékgyűjtő edény, és minden további, az ingatlant életvitelszerűen használó esetén az a)-c) pont*

*figyelembevételével”.*

**3. §**

Az Ör. 5. § (3) bekezdése helyébe a következő rendelkezés lép:

# *„(3) A (2) bekezdés b) pont szerinti 60 literes hulladékgyűjtő edényre való jogosultságot az ingatlanhasználó abban az esetben veheti igénybe, ha annak tényét, hogy az ingatlant életvitelszerűen használók száma az 1 főt nem haladja meg, a képviselő-testülettől kapott átruházott hatáskörben a jegyző által – a rendelet 1. melléklete felhasználásával – kiadott igazolás útján a Közszolgáltató részére bizonyítja. A jegyző az ingatlanban együtt lakók számáról hatsági bizonyítványt állít ki. A jegyző eljárására a közigazgatási hatósági eljárás és szolgáltatás általános szabályairól 2004. évi CXL. törvény az irányadó.*

**4. §**

Az Ör. 5. §-a kiegészül az alábbi (3a) és (3b) bekezdéssel:

# *„(3a) A (2) bekezdés c) pont szerinti 80 literes hulladékgyűjtő edényre való jogosultságot az ingatlanhasználó abban az esetben veheti igénybe, ha annak tényét, hogy az ingatlant életvitelszerűen használók száma a 2 főt nem haladja meg, a képviselő-testülettől kapott átruházott hatáskörben a jegyző által – a rendelet 1. melléklete felhasználásával – kiadott igazolás útján a Közszolgáltató részére bizonyítja.” A jegyző az ingatlanban együtt lakók számáról hatsági bizonyítványt állít ki. A jegyző eljárására a közigazgatási hatósági eljárás és szolgáltatás általános szabályairól 2004. évi CXL. törvény az irányadó.*

*(3b) A (2) bekezdés b) és c) pontja szerinti jogosultság a jogosultság megszerzéséhez szükséges feltételek tényleges fennállásáig, de alkalmanként legfeljebb 12 hónapra szerezhető meg. Ezen időtartam elteltével a közszolgáltatás külön értesítés nélkül a főszabályként meghatározott hulladék-gyűjtőedény használatra, és annak díjának számlázására áll vissza kivéve, ha az ingatlanhasználó a jogosultság lejárta előtt a (3) vagy (3a) bekezdés szerint ismételten bizonyítja az ahhoz szükséges feltételek fennállását.*

**5.§**

Az Ör. 5. § (4) bekezdése helyébe a következő rendelkezés lép:

*„(4) A Közszolgáltató a (3) és (3a) bekezdések szerinti bejelentést követően, a bejelentést követő hónap első napjától kezdődően intézkedik az (2) bekezdés b) és c) pontja szerinti hulladékgyűjtő edény alkalmazásáról. „*

**6.§**

Az Ör. 5. § (5) bekezdése helyébe a következő rendelkezés lép:

*„(5) A (2) bekezdés b) és c) pontja szerinti hulladékgyűjtő edény használatára feljogosító helyzetében változás az ingatlanhasználó a változást annak bekövetkeztétől számított 15 napon belül köteles írásban bejelenteni a Közszolgáltatóhoz. A Közszolgáltató a bejelentést követően, a hónap utolsó napjával intézkedik a (2) bekezdés b) és c) pont szerinti hulladékgyűjtő edény használatának megszüntetéséről.”*

**7. §**

Az Ör. 5. §-a kiegészül az alábbi (5a), (5b), (5c) és (5d) bekezdéssel:

*„(5a) A közszolgáltató a (2) bekezdés szerinti lehetőség jogszerű alkalmazását jogosult a helyszínen ellenőrizni, melyről jegyzőkönyvet kell készíteni. Amennyiben a főszabályként megállapítottól kisebb űrmértékű gyűjtőedény e szakasz rendelkezéseitől eltérően került kiválasztásra, úgy a közszolgáltató jogosult az ellenőrzés adatai alapján a rendelet 5. § (2) bekezdése szerint számított nagyobb gyűjtőedény alkalmazását előírni és annak díját, valamint az ellenőrzés kapcsán felmerült igazgatási költségeit számlázni. A közszolgáltató az ellenőrzés során felhívhatja az ingatlanhasználót az ingatlant használó személyek számának és a használat kezdő időpontjának okirati vagy egyéb módon történő igazolására. Amennyiben az ellenőrzés adatai alapján megállapítható az ellenőrzés időpontja előtti időszakra, hogy az ingatlanhasználó a kisebb űrtartalmú gyűjtőedény választására nem volt jogosult, úgy a közszolgáltató jogosult a díjkülönbözetet a jogosulatlan igénybevétel időtartamára kiszámlázni és a felmerült költségeit érvényesíteni.*

*(5b) Közszolgáltató jogosult az ingatlanhasználó számára előírni a közszolgáltatás igénybe vételhez használt hulladékgyűjtő edények vonatkozásában olyan – a közszolgáltató által kibocsátott – jelölés alkalmazását, amely lehetővé teszi a gyűjtéskor jogosulatlanul kihelyezett hulladékgyűjtő edények azonosítását.*

*(5c) Ha közszolgáltató (5b) szerinti jelölés alkalmazását előírja, a hulladékgyűjtő edény jelölésére szolgáló matricát térítésmentesen ingatlanhasználó rendelkezésére bocsátja. A rendeletetés szerű használat során vagy közszolgáltatónak felróható okból sérült vagy megsemmisült jelölést közszolgáltató köteles térítésmentesen pótolni.*

*5d) Abban az esetben, ha az 5. § (2) bekezdés b)-c) pontja szerinti jogosultság megállapításához kiállított hatósági igazolásról közszolgáltató (5a) pont szerint elvégzett helyszíni ellenőrzése során megállapítást nyer, hogy az – a hatósági igazolást kiállító önkormányzatnak felróható mulasztás következtében – téves adattartalommal került kiállításra, az ennek következtében elmaradt díjbevételt a hatósági igazolást kiállító önkormányzat közszolgáltató részére megtéríti.”*

**8. §**

Az Ör. 8. § (1) bekezdése helyébe a következő rendelkezés lép:

*„(1) Az ingatlanhasználó a házhoz menő rendszeres hulladékgazdálkodási közszolgáltatásba bekapcsolt területen a települési hulladékból a vegyesen gyűjtött hulladékot a Közszolgáltató járműveihez rendszeresített, az MSZ EN 840 szabvány szerinti és az 5. § (1) bekezdés szerint meghatározott űrtartalmú hulladékgyűjtő edényben, a települési hulladékból az elkülönítetten gyűjtött hulladékot a természetes személy ingatlanhasználó a Közszolgáltató által rendelkezésre bocsátott, vagy a Közszolgáltató által rendszeresített, a vegyes hulladékgyűjtő edénytől eltérő színű fedéllel, illetve a szelektív gyűjtésre utaló matricával ellátott, 110/1100 literes edényben köteles gyűjteni. A hulladék, - alkalmanként, ha egy-egy begyűjtési napon a hulladékgyűjtő edényben a keletkezett hulladék a mennyiségére tekintettel nem helyezhető el – a vegyes hulladék esetében a Közszolgáltató által rendszeresített hulladékgyűjtő zsákban, az elkülönítetten gyűjtött hulladék bármely, az azonosíthatóságot biztosító (átlátszó) hulladékgyűjtő zsákban is gyűjthető. A hulladékgyűjtő zsákon egyértelműen jelölni kell, hogy milyen típusú elkülönítetten gyűjtött hulladékot tartalmaz.”*

**9. §**

Az Ör. 8. §-a kiegészül az alábbi (1a) bekezdéssel:

*„(1a) Az ingatlanhasználó az 5. § (2) bekezdés b) pontja, illetve c) pontja szerinti jogosultsága esetén a települési hulladékokból a vegyesen gyűjtött hulladékot a Közszolgáltatónak kizárólag az 5. § (2) bekezdés b) pontja, illetve c) pontja szerinti űrtartalmat nem meghaladó méretű hulladékgyűjtő edényben adhatja át.”*

**10.§**

Az Ör. 9. §-a kiegészül az alábbi (4) bekezdéssel:

***„****(4) Az elkülönített hulladékgyűjtésre szolgáló edényben vagy zsákban tilos a 6. § (2) bekezdés c) pontjában meghatározottaktól eltérő összetételű hulladékok elhelyezése.”*

**11.§**

Az Ör. 14. § (8) bekezdése kiegészül az alábbi e), f) és g) ponttal:

*„[(8) A Közszolgáltató jogosult a hulladék elszállítását megtagadni, ha:]*

*e) a közszolgáltatást az 5. § (2) bekezdés b) pontja, illetve 5. § (2) bekezdés c) pontja szerit igénybe vevő ingatlanhasználó a települési hulladékokból vegyesen gyűjtött hulladékát az 5. § (2) bekezdés b) pontjában, illetve 5. § (2) bekezdés c) pontjában meghatározott űrtartalmatmeghaladó méretű hulladékgyűjtő edényben helyezi ki.*

*f) az 5. § (5b) bekezdés szerinti jelölést a hulladékgyűjtő edényen ingatlanhasználó nem alkalmazta, abban az esetben, ha ennek alkalmazását közszolgáltató előírta és a jelölést térítésmentesen az ürítés napját megelőzően legalább 15 nappal ingatlanhasználó rendelkezésére bocsátotta.*

*g) érzékszervi észleléssel megállapítható, hogy az elkülönített hulladékgyűjtésre szolgáló edényben vagy zsákban a 6. § (2) bekezdés c) pontjától eltérő összetételű hulladék került elhelyezésre.”*

**12.§**

Az Ör. 15. § (3) bekezdése helyébe a következő rendelkezés lép:

*„ (3) A Közszolgáltató a közszolgáltatás nyújtásához szükséges személyes adatokat – a név és lakcímadatok tekintetében –, továbbá az 5. § (2) bekezdés b) és c) pontja tekintetében az ingatlant életvitelszerűen használók számára vonatkozó adatokat a jegyző által kiadott igazolás, személyi adat- és lakcímnyilvántartást kezelő szerv, egyebekben az ingatlanhasználó adatszolgáltatása alapján ismeri meg. A személyes adatok kezelése során a Közszolgáltató az információs önrendelkezési jogról és az információszabadságról szóló 2011. évi CXII. törvény rendelkezéseinek megfelelően köteles eljárni.”*

**13.§**

Az Ör. 15. §-a kiegészül az alábbi (11) bekezdéssel:

***„*** *(11) Közszolgáltató jogosult*

*a) díjhátralék behajtással,*

*b) hiteles számlamásolat kibocsátásával,*

*c) az ingatlanhasználó mulasztásából fakadó ügyintézéssel*

*összefüggésben felmerülő költségeit ingatlanhasználóra terhelni.”*

**14.§**

A rendelet 1. melléklete helyébe jelen rendelet 1. melléklete lép.

**15.§**

(1) Ez a rendelet 2016. január 1-jén lép hatályba.

(2) Ez a rendelet 2016. január 2-án hatályát veszti.

**16.§**

Ez a rendelet a belső piaci szolgáltatásokról szóló, az Európai Parlament és a Tanács 2006/123/EK irányelvének való megfelelést szolgálja.

 **Gelencsérné Tolnai Klára dr. Girst Julianna**

 **polgármester jegyző**

**Kihirdetési záradék:**

Ez a rendelet 2015. december 14-én kihirdetésre került.

Madocsa, 2015. december 15. dr. Girst Julianna

 jegyző

*„1. melléklet a 8/2015.(XII.14.) önkormányzati rendelethez”*

1. melléklet a 7/2014. (VI.2.) önkormányzati rendelethez

**KÉRELEM**

A 7/2014. (VI.2.) önkormányzati rendelet 5. § (2) bekezdés b), vagy 5. § (2) bekezdés c) pontja szerinti körülmény igazolásához.

Alulírott

név és lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

születési helye, ideje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ - ként (ingatlanhasználat jogcíme) használt,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ című (ingatlan címe) ingatlan vonatkozásában kérelmet nyújtok be az ingatlanban életvitelszerűen lakók számának igazolás tárgyában.

Kérem, szíveskedjenek igazolni az ingatlanban az életvitelszerűen együttlakók számát.

Büntető jogi felelősségem tudatában kijelentem tudatában vagyok, hogy az ingatlant életvitelszerűen használóknak azokat kell tekinteni, akik az ingatlanban együtt laknak.

Tudomásul veszem, hogy a 60 literes\* / 80 literes\* hulladékgyűjtő edény használatára feljogosító helyzetemben bekövetkező változást, annak bekövetkeztétől számított 15 napon belül a Közszolgáltatóhoz írásban köteles vagyok bejelenteni.

Fenti személyes adataim kezeléséhez a 60 literes\* / 80 literes\* hulladékgyűjtő edény alkalmazhatósága érdekében az előkészítésben, és a végrehajtásban közreműködők vonatkozásában hozzájárulok.

Kelt: \_\_\_\_\_\_\_\_\_\_\_\_\_\_\_, \_\_\_\_\_\_\_\_\_ (év) \_\_\_\_\_\_\_\_\_\_\_\_\_\_\_\_\_\_\_ (hónap) \_\_\_\_\_\_ (nap)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ingatlanhasználó aláírás

*\* Kérjük szíveskedjenek értelemszerűen aláhúzni.*